## Obvezne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

### NN 96/2000 (29.9.2000.), Obvezne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

# DRŽAVNO IZBORNO POVJERENSTVO

if !supportEmptyParas endif

1906

Na osnovu članka 29. stavka 1. Zakona o izboru članova pred­stavničkih
tijela jedinica lokalne samouprave i jedinica lokalne uprave i samouprave
(»Narodne novine«, br. 90/92, 69/95, 59/96 i 63/96), Državno izborno povjerenstvo
Republike Hrvatske propisuje

## OBVEZATNE UPUTE BROJ OLS – II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE

1. Odluka Vlade Republike Hrvatske o raspisiva­nju izbora za članove
gradskog vijeća Grada Petri­nje objav­ljena je dana 28. rujna 2000. godine
(»Narodne novine«, broj 95/2000).

2. Rokovi teku od dana

**30. rujna 2000. godine od
00:00 sati**

3. Prijedlozi kandidata za
članove predstavničkog tijela jedinice lokalne samouprave navedene u točki 1.
ovih Obvezatnih uputa koji se biraju pojedinačno u izbornoj jedinici kao i
prijedlozi lista kandidata moraju biti dostav­ljeni Gradskom izbornom
povjerenstvu Grada Petri­nje najkasnije u roku od 12 dana, dakle do

**11. listopada 2000. godine do
24:00 sata**

(Članak 16. stavak 1. i 2.)

4. Gradsko izborno
povjerenstvo Grada Petri­nje od svih pravova­ljano predloženih kandidata mora
sastaviti i objaviti listu kandidata izborne jedinice u roku od 48 sati od
isteka roka iz točke 3. ovih Obvezatnih uputa.

Gradsko izborno povjerenstvo
Grada Petri­nje mora prihvatiti i objaviti sve pravova­ljano predložene gradske
kandidacijske liste, kao i zbirnu listu svih pravova­ljano predloženih
kandidatskih lista u roku od 48 sati od isteka roka iz točke 3. ovih Obvezatnih
uputa.

Gradsko izborno povjerenstvo
Grada Petri­nje mora objaviti u lokalnim glasilima listu kandidata izborne
jedinice, te sve prih­vaćene kandidatske liste i zbirnu listu kandidatskih
lista za izbor članova spomenutih predstavničkih tijela u roku od 48 sati od
isteka roka iz točke 3. Obvezatnih uputa, dakle do:

**13. listopada 2000. godine do
24:00 sata**

(Članak 17. stavak 1., 2. i
3.)

5. Izborna promi­džba traje
od dana objave lista kandidata izbornih jedinica i zbirne kandidatske liste
jedinice lokalne samouprave pa do 24 sata prije izbora, dakle od

**14. listopada 2000. godine od
00:00 sati do**

**27. listopada 2000. godine do
24:00 sata**

(Članak 19.)

6. Zabrana izborne promi­džbe
(izborna šut­nja) kao i svako objav­ljiva­nje prethodnih rezultata ili procjena
rezultata izbora traje od:

**28. listopada 2000. godine od
00:00 sati do**

**29. listopada 2000. godine do
24:00 sata**

(Članak 21.)

7. Gradsko izborno
povjerenstvo Grada Petri­nje mora imenovati članove i zamjenike članova
biračkih odbora najkasnije pet dana prije dana održava­nja izbora za članove
predstavničkih tijela jedinice lokalne samouprave dakle do:

**23. listopada 2000. godine do
24:00 sata**

(Članak 36. stavak 3.)

8. Gradsko izborno povjerenstvo
Grada Petri­nje mora objaviti koja su biračka mjesta određena s naznakom koji
će birači glasovati na pojedinom biračkom mjestu najkasnije pet dana prije dana
održava­nja izbora, dakle do:

**23. listopada 2000. godine do
24:00 sata**

(Članak 37. stavak 3.)

9. Glasova­nje traje
neprekidno

**29. listopada 2000. godine od
7:00 do 19:00 sati**

Biralište se zatvara u 19:00
sati. Biračima koji su se zatekli na biralištu omogućit će se glasova­nje i
nakon 19 sati.

(Članak 44. stavak 1.)

10. Birački odbor mora
dostaviti zapisnik o svom radu s ostalim izbornim materijalom Gradskom izbornom
povjerenstvu Grada Petri­nje najkasnije u roku od 12 sati od zatvara­nja
birališta, dakle do

**30. listopada 2000. godine do
7:00 sati**

(Članak 49.)

11. Gradsko izborno povjerenstvo
Grada Petri­nje utvrdit će rezultate glasova­nja na biračkim mjestima na svom
području najkasnije u roku od 24 sata od zatvara­nja birališta, dakle do

**30. listopada 2000. godine do
19:00 sati**

(Članak 50. stavak 1.)

12. Gradsko izborno
povjerenstvo Grada Petri­nje kad utvrdi rezultate glasova­nja za članove
gradskog vijeća, objavit će odmah rezultate izbora sukladno zapisniku o radu
izbornog povjerenstva.

(Članak 53.)

Zaštita izbornog prava

13. Ustavnost i zakonitost izbora za članove predstavničkih tijela
jedinice lokalne samouprave nadzire Ustavni sud Republike Hrvatske i rješava
izborne sporove.

(Članak 55.)

14. Prigovor zbog nepravilnosti u postupku kandidira­nja mogu podnijeti:

– politička stranka, dvije ili više političkih stranaka, odnosno birači
koji su predložili kandidata za člana predstavničkog tijela jedinica lokalne
samouprave odnosno listu, kao i nezavisni kandidati i nosite­lji nezavisnih
lista.

(Članak 56. stavak 1.)

15. Prigovor zbog nepravilnosti u postupku izbora mogu podnijeti samo
one stranke o čijim se kandidatskim listama glasovalo na izborima, nezavisni
kandidati, odnosno nosite­lji nezavisnih lista o kojima se glasovalo.

(Članak 56. stavak 2.)

16. Prigovori zbog nepravilnosti u postupku kandidira­nja i izbora
članova gradskog vijeća podnose se Županijskom izbornom povjerenstvu Županije
sisačko-moslavačke u roku od

**48 sati računajući od isteka dana kada je izvršena rad­nja na koju je
stav­ljen prigovor dakle od 00:00 sati iduće­g dana**

(Članak 57. stavak 1. u svezi s člankom 58. stavak 1.)

17. Županijsko izborno povjerenstvo Županije sisačko-mos­la­vač­ke dužno
je donijeti rješe­nje o prigovoru u roku od

**48 sati od isteka dana kada mu je dostav­ljen prigovor, odnosno od
isteka dana kada su dostav­ljeni izborni materijali na koje se odnosi prigovor,
dakle od 00:00 sati iduće­g dana.**

(Članak 58. stavak 2.)

18. Protiv rješe­nja Županijskog izbornog povjerenstva Županije
sisačko-moslavačke podnosite­lj prigovora, kao i kandidat za člana
predstavničkog tijela jedinica lokalne samouprave ima pravo žalbe Ustavnom sudu
Republike Hrvatske.

Žalba se podnosi putem Županijskog izbornog povjerenstva Županije
sisačko-moslavačke Ustavnom sudu Republike Hrvat­ske.

(Članak 60. stavak 1. i 3.)

19. Žalba se podnosi u roku od

**48 sati računajući od isteka dana kad je prim­ljeno pobijano rješe­nje,
dakle od 00:00 sati iduće­g dana**

(Članak 60. stavak 2.)

20. Ustavni sud Republike Hrvatske dužan je odlučiti o žalbi u roku od

**48 sati od isteka dana primitka žalbe, dakle od 00:00 sati iduće­g dana.**

(Članak 60. stavak 4.)

Klasa: 013-01/00-01/01
Urbroj: Ls-76/2000
Zagreb, 28. rujna 2000.

Predsjednik
**Marijan Ramušćak,** v. r.

if !supportEmptyParas endif

Uputa, NN 96/2000-1906